યુવા વર્લ્ડ કપમાં ભારતની પ્રથમ મેચ સમોવડીયા દેશ ઓસ્ટ્રેલિયા સામે રવિવારે (ભારતીય સમય મુજબ વહેલી સવારે ૫:૩૦ વાગ્યાથી) રમાશે. આ બંને દેશ ત્રણ - ત્રણ વખત ચેમ્પિયન બન્યા છે અને આ વખતે ચોથી ટ્રોફી માટે તેમની વચ્ચે તીવ્ર હરીફાઈ થશે. યોગાનુયોગ, બંને દેશ એક જ ગ્રુપ (બી)માં છે. ૧૬ દેશોને ચાર ગ્રુપમાં સરખા ભાગે વહેંચી નાખવામાં આવ્યા છે. ભારત - ઓસ્ટ્રેલિયાવાળા ગ્રુપ બીમાં ઝિમ્બાબ્વે અને પપુઆ ન્યુ ગિનીનો સમાવેશ છે.